मास्टर कार्ड के वाइस-प्रसिडेंट सहारा इंग्लिश ने यूनाइटेड स्टेट ट्रेड रिप्रजेनटेटिव(यूएसटीआर) को भेजे गए नोट के माध्यम से कहा कि “पीएम मोदी द्वारा डिजिटल पेमेंट को बढ़ावा देने का किया गया प्रयास सराहनीय था। लेकिन भारत सरकार ने वैश्विक कंपनियों के नुकसान के लिए संरक्षणवादी उपायों की एक श्रृंखला बनाई। अमेरिकी कंपनियां मोदी सरकार की संरक्षणवादी नीतियों की वजह से जूझ रही है।” मास्टर कार्ड ने अपने नोट में कहा है कि “रुपे को बढ़ावा देने के लिए पीएम मोदी और उनकी सरकार द्वारा किए जा रहे उपायों से अमेरिकी पेमेंट टेक्नोलॉजी कंपनियों को बाजार में पहुंच बनाने में समस्या पैदा हो रही है।” कंपनी ने यूएसटीआर नोट पर किसी तरह की टिप्पणी नहीं की तथा कंपनी के एक्सक्यूटिव सहारा इंग्लिश ने भी किसी सवाल का जवाब नहीं दिया। यूएसटीआर ने भी इस पर किसी तरह की प्रतिक्रिया नहीं दी है। साथ ही यह भी साफ नहीं हो पाया है कि अमेरिकी एजेंसी ने मास्टर कार्ड की चिंता को लेकर नई दिल्ली के समक्ष वार्ता की है।